Københavns Adresseavis, 1777-06-10
Ligesom Selskabet da herved paa den ene Side sættes i Stand til at bedømme de i saadan Afhandling angivne Reglers Fortrin for andre Skribenteres, maae Forfatteren selv paa den anden Side, deraf nølagtig udlede Bestemmelserne for alle til en af de forhen nævnte tre Slags Mølleverker fornødne Dele, og vise deres Fortrin for de almindelige sædvanlige. Men da Resultatet af saadanne Undersøgelser vilde uden Tvivl blive uforstaaelig for dem, som Selskabet agter at tjene med saadan en Afhandling, saa bør Forfatteren oplyle sin nedlagde Teorie med Tal Exempler, og i den praktiske Deel forklare Anvendelsen, deraf, alt i fattelige Udtryk og et almindelig tydeligt Sprog. Ligeledes maae Forfatteren, for desto mere Tydeligheds skyld geleide sin praktiske Deel med de tilhørende Grund og Opstalts=Tegninger af Mølleverkerne og deres Deeles Sammensætning, i et af ham antaget Tilfælde, hvori tillige maae gives Anviisning til at rense Kørnet, samt at sigte Meel. Tegningerne forfærdiges efter en tydelig Skale, og hvor mindre af Verkerne blive utydelige eller skjulte, aftegnes de for sig selv. Endelig tilføres Afhandlingen et fuldstændigt spestelt Overslag over en Mølle af hver Slags efter de med Afhandlingen følgende Tegninger, hvorved lægges til Grund Markets=Priser af de dertil fornødne Materialier efter et efter Behag af Forfatteren antaget Stedi de danske Stater. For at give den behørige Tid til at arbeide for denne Premie, kan samme æskes til 1 Oktøber 1778. 25. For den Afhandling, som tydeligst og grundigst viser, hvorledes Sæbe af lige Godhed med den marselliske her til Lands med Fordeel kunde fabrikeres, uden dog at blive merkelig kostbarere end den marselliske, som forskrives. Forfatteren maatte nødvendig have Hensigt paa vore Farverier, for hvilke denne Slags Sæbe i Særdeleshed er fornøden, og at den altsaa ikke indeholder noget, som kan gjøre den dertil uduelig. Den maatte fornemmelig ligne den marselliske deri, at den ikke har nogen ubehagelig Lugt af Luden eller af branket eller harsk Olie, samt have samme Haardhed. J Henseende til dens udvortes Udseende og nøie Lighed med den marselliske, som ved den graae Marmorering skilles fra andre Sæber, da bliver det en Bi=Egenskab, som Selskabet i Tilfælde af Samæstning vil paaske, og i saa Fald give den Fortrinet, som tillige i det udvortes har den meste Lighed med den marselliske. Men paa det at Selskabet med Vished kunde dømme om det alt, maatte tilstrækkelige Prøver i det smaa af Sæbe, forfærdiget efter den angivne Forskrift, følge med Afhandlingen. For en saadan Afhandling, som fyldestgiør Selskabets Fordringer, og indleveres inden October Maaneds Udgang nestkommende, udsætter det sin mindre Guld=Medalje eller 500 Rdlr. 26. For at raade Bod paa de mange Ufuldkommenheder, som Selskabet haver bemerket ved Land=Almuens Maltgjøren, Bryggen og Bagen, er det bleven betænkt paa, at meddele samme den fornødne Underretning, og derfor udsætter en Premie: For den tydeligste og ordentligste Anviisning til den beqvemmeste og paa Bondens Vilkaar sig best passende Behandlings=Maade i bemeldte trende Henseender. I Afhandlingen maae anvises og forklares en mindre bekostelig Indretning til at tørre Malt paa, end sædvanlig er i Brug, samt en fordeelagtig Bagerovn. Ved begge disse, ligesom og ved Bryggerkiedelens Jndmuring maae hen sees til Besvaring af Brændsel og Sikkerhed for Bygningen. Desuden maae anføres saadanne Jagttagelser, Redskaber og Haandgreb ved Brygning og Bagning, at Bonden kan faae den meste og beste Føde og Drikke af den samme Mængde Sæd, samt at Landmanden desto tryggere og altsaa snarere kan iverksætte de i saadan Afhandling anpriste Indretninger. Saa ønsker Selskabet og, at Forfatteren vil anføre Indretningens Bekostning i Sammenligning med de nu sædvanlige. For den beste og fuldstændigste saadan indrettet Afhandling Selskabets større Sølv=Medalje eller 20 Rdlr.